**Konkurrence for elever med oldtidskundskab og græsk**

Klassikerforeningen udskriver i samarbejde med Klassikerfonden en konkurrence blandt alle elever, som har oldtidskundskab i 2.g eller 3.g, og elever som har græsk i 3.g i skoleåret 2024-25. Der er to kategorier inden for det overordnede emne ’***kærlighed***’, som kan forstås bredt. Man kan evt. lade sig inspirere på ordnet: https://ordnet.dk/ddo/ordbog?query=k%C3%A6rlighed.

Udgangspunktet for besvarelsen kan være antik tekst og/eller monument,

**A) Skriftligt produkt.** Skriv en tekst om ’***kærlighed***’. Besvarelsen skal tage udgangspunkt i en konkret antik tekst og/eller et eller flere monumenter. Hvis man bruger monumenter som udgangspunkt, skal mindst én antik tekst inddrages perspektiverende.

Andre ikke-antikke tekster samt monumenter kan inddrages.

Denne opgave skal besvares individuelt eller i par og fylde 4-6 sider.

I bedømmelsen lægges vægt på, at besvarelsen rummer henvisninger til den anvendte tekst, og at der perspektiveres til senere europæisk kultur eller til en aktuel problemstilling.

**B) Multimedieproduktion.** Produktionen skal ved hjælp af film, animationer eller lyd af 3-6 minutters varighed behandle emnet ’***kærlighed’***.

Denne opgave kan besvares af op til 4 personer. Det er en forudsætning, at konkurrencedeltagerne selv har rettighederne til alt materiale, som bruges i produktionen.

I bedømmelsen lægges vægt på, at produktionen udspringer af en konkret antik kilde (enten én tekst eller én tekst og monumenter) fra den græsk-romerske oldtid, og at den forholder sig til nutiden.

**Præmier:**

Der er en samlet præmiesum på 5000 kr.

Alle præmietageres værker vil blive offentliggjort på foreningens hjemmeside.

**Deltagelse:**

Tekster og links sendes pr. mail som vedhæftet fil til adressen: christelklassikerforeningen@gmail.com. Filnavnet skal være identisk med deltagerens navn.   
Evt. fysisk materiale sendes til Christel Tvedegaard Lund, N. Zahles Gymnasieskole, Nørre Voldgade 5-7, 1358 København K. Vær opmærksom på, at det er deltagernes eget ansvar at evt. links virker.    
Navne på alle deltagere samt skole, klasse og lærer skal fremgå samt kontaktoplysninger for mindst en af deltagerne.

**Frist for indsendelse er onsdag d. 10.april 2025**

Eventuelle spørgsmål kan rettes til christelklassikerforeningen@gmail.com.

**Vinderne får direkte besked og navnene offentliggøres på Klassikerforeningens hjemmeside efter d. 17.april 2025. Ønsker man ikke at få sit navn offentliggjort, skal man skrive det specifikt i en mail til den ovenstående adresse. Præmieoverrækkelsen vil finde sted lørdag d.10. maj 2025 på Medicinsk Museion.**